מפיץ המידע הוא גוף שהוסמך על ידי הבורסה על מנת להפיץ את המידע ממערכות המסחר בזמן אמת ללקוחותיו. גופים אלו מתמחים בתחום הפצת המידע בזמן אמת בעזרת תוכנות או אתרי אינטרנט, ומציעים ללקוחותיהם שירותי משלימים שונים, כגון הפצת מידע משווקים בינלאומיים, כלי ניתוח מתקדמים המבוססים על כלים מתמטיים מורכבים או פרויקטים ייחודיים התפורים לפי דרישות הלקוח. מפיצי המידע צריכים לעמוד בסטנדרטים גבוהים ביותר על מנת להבטיח את עדכניות המידע ואת דיוקו.
המידע של הבורסה המופץ באמצעות מפיצי המידע נועד לשימושו האישי של המשתמש בלבד ואין לעשות בו כל שימוש נוסף, מסחרי או אחר, למעט שימוש על פי כתב הרשאה לשימוש בנתוני מסחר לצורך חישוב מדדים, כמפורט להלן.
​הבורסה לניירות ערך בתל אביב הינה בעלת זכויות קניין רוחני ואחרות בשערי ניירות הערך המחושבים ומפורסמים על ידה. הבורסה מסכימה שגופים אחרים יעשו שימוש בנתוני המסחר לצורך חישוב מדדים ופרסומם ולמטרה זו היא מוכנה להעניק הרשאה לשימוש כאמור, וזאת בכפוף לתנאים שנקבעו על ידה והמפורטים בכתב ההרשאה שמופיע בקישור שלהלן. לנוסח הרשאה לשימוש בנתוני מסחר לצורך חישוב מדדים, לחץ כאן.